محمد بن الشريف

سيدي محمد بن شريف بن علي بن محمد توفى في 2 غشت 1664 كان حاكم عربي ديال تافيلالت، لمغريب ما بين 1636 و1664. هو الخو الكبير د رشيد بن الشريف ؤ سماعيل بن شريف اول جوج سلاطين علويين حكمو المغرب. محمد خدا بلاصت باه مولاي الشريف بن علي مورى ما باه تنازل. تقتل في 2 غشت 1664 ف معركة ف سهل انكاد على يد الجيوش ديال اخوه غير الشقيق مولاي رشيد. عاش السلطان محمد بن شريف في صراع طويل مع ناس زاوية الدلاء، اللي كانوا دايمن معارضين ليه، وهاد الناس وصفوه بعد وفاته بهاد الشكل: “كان سيدي محمد اللول بحال الطير الحر ما كانش كيحس بالعجاج ديال الليل ولا بحر الصيف القاصح، وكان بحال النسر الذهبي اللي ديما كايجلس فوق الصخور. ماكانش كايهتم بالمال الا ملي يقطع الريوس ديال بنادم. الشجاعة ديالو كانت مشهورة، وكان عندو قوة وصلابة: ماكانش شي حد يقدر يهزمو فالمواجهة المباشرة ولا يخليه يبطّل الدفاع من المواقف. ” ف واحد من الحصارات ديال تابوعصامت، الناس قالو ان سيدي محمد حط يديه فوحدة من لثقابي اللي كانت فشي حيط من حيطان القلعة، و عدد كبير من جنودو قدرو يطلعو فوق الحيط حيت يديه كانت قاصحة وصحيحة. هاد الشي رواه محمد الافراني ف "نزهه الهادي"، واللي حتى هو وصف سيدي محمد بانه راجل سخي. بيوغرافي. الحملات العسكرية. وسط غروب سلالة السعديين، فـ 1631 سكان تافيلالت بايعو الاب ديالو مولاي الشريف كامير ديال تافيلالت. كانت هادي اول مرة لواحد من عائلة العلويين الفيلاليين باش يگلس فكرسي السلطة السياسية، وكانو حتى داك الوقت غير الزوايا الروحية ديال سجيلماسة. فعام 1633 عيّط مولاي الشريف، بات سيدي محمد، لصاحبو لحميم بو الحسن (ابولحسن علي بن محمد السوسي السملالي)، سيد على درعة وسوس، باش يعاونو مع ناس رباط تافيلالت لي مابغاوش يعترفو بسلطة ديالو. وكانو ناس رباط تافيلالت كيعايطو لدالعياطيين. جاو بجوج عندهم، ولكن ماوقعاتش شي مقاتلة. ناس رباط تافيلالت دارو جهد كبير باش يكسروا العلاقات القوية ديال الصداقة بين مولاي الشريف وبو الحسن. وجابت مجهوداتُهُم نتيجة حيث العلاقة بين بو الحسن ومولاي الشريف بدات كتفسد وزادو الاسباب ديال الخلافات بيناتهم. سيدي محمد ما طاحش ف خططهم الدنيئة، وانتقم من سكان تابوعصامت عل لاعمال ديالهم فاش هاجكو فالليل وقتلو السكان فجاة. كان مع 200 فارس بعدما دارو راسهم بلي غاديين فتجاه اخر و لكن رجعو وبدّاو الهجوم. لجنود ديالو دارو ثغرة صغيرة فالحيط اللي دخلو منها الحصن، وطلعو حتى فوق الحيط. ملي دخلو، ذبحو جزء من لحامية اللي كانت ناعسة وسرقو لكنز ديالها. سيدي محمد علّم باه بالاسر ديال القلعة. ف النهار التالي، دارو زمارة ف الحصن فين مشا المولى الشريف مع الرجالة ديالو. من بعد الهزيمة ديالهم، خضعو سكان تابوعصامت لسلطة المولى الشريف واعترفوا بيه كحاكم ديالهم. مني سمع بو حسن بالهجوم على ناس تابوعصامت تحطم وتقلق بزاف. كتب لبوبكر، حاكم سجيلماسة، وامرو يلقا طريقة باش يعتاقل مولاي الشريف ويصيفطوه للحبس. الحاكم اللي كان مناصرو، نفذ الامر وعتاقل مولاي الشريف وبعتو عند بو حسن ف سوس للحبس. من عام 1635، بدا سيدي محمد كايجمع الجيش، والجنود بداو كيلتحقو بيه تدريجياً من سجيلماسة والنواحي ديالها. ولا الحاكم ديال تافيلالت بشكل فعلي من عام 1636. ملي كان باه محبوس، سيدي محمد كان كيوجد باش ينكل بسكان تابوعصامت ويقلع هد المشكل من جدورو. حاصر القلعة وقدر ياخدها نهائياً. ف عام 1637، ملي سيدي محمد جْمع واحد السومة كبيرة ديال الفلوس شْرا الحربة لْبّاه ورجع لدارهم فسجيلماسة. ملي تحرر بّاه وبَعّد على سوس، بالفلوس الجْداد اللي جْمعهم من الهجوم ديالو الفايت على تابواسمت، كْمّل تْحضير الجيش ديالو للحرب. الظلم والجشع ديال رجال بو حسن على الناس ديال سجيلماسة خلا جميع السكان يتحالفو مع قضية سيدي محمد ويجيو يكبروا صفوف جيش ديالو. ملي كْمّلو تحضيرات الحرب، دعا رجالاه باش يخرجوا جميع انصار بو حسن من سجيلماسة. رجالاه تابعوه حيت حتى هما كان عندهم الدافع بسبب سوء المعاملة اللي عانوا منها من طرف الناس ديال سوس. بعد مواجهات شرسة قدرو يخرجوا من سجيلماسة كل انصار بو حسن. هاد المعركة وقعت قبل شوية من توليه العرش. لحكم. البيعة ديال سيدي محمد كانت نهار 23 ابريل 1640، توج كامير لتافيلالت. مع التتويج ديالو، ما ضيعش الوقت، ومشى يحارب العدو القديم ديالو بوحسن، سيد درعة. من بعدما دارت معركة قوية بين الجوج جيوش، انتصر الامير سيدي محمد وضم منطقة درعة للامارة ديالو. لمغلوب ابوالحسن علي بن محمد السوسي هرب لاليغ فسوس. بعد اقل من عام، سيدي محمد مشى فحملة جيهت الشمال واحتل وجدة. المدينة كانت تحت السيطرة العثمانية، ومع السيطرة عليها ولى سلطان تافيلالت حيت وجدة هي مدينة امبراطورية. ف 1647، دار اتفاقية سلام مع العثمانيين ديال الجزائر اللي حددات حدود الدولتين فواد نهر تافنة. سيدي محمد خرج فحملة على الصحراء الشرقية وقدر يسيطر على امارة توات ف عام 1652. توات، مختلفة على سجلماسة، كانت واحة ما كيخلصلهاش الما سكانها رغم الجفاف. الناس اللي كانو عايشين ف توات كانو طورو تكنولوجيا الصرف اللي خلاتهم يستخرجو الما من المياه الجوفية. هادشي عطاهم مناعة ضد الجفاف. كذلك، توات كانت مزدهرة بتجارة العابر للصحراء، القوافل كانت كتوقف ف هاد الواحة قبل ما تكمّل طريقها للشمال نحو سجلماسة او تلمسان. هاد الاسباب كانت كافية باش سيد محمد يطمع ف ضم توات اللي دارها اول مرة ف 1645 ومرة ثانية ف 1652 فديك الساعة عيّن كُتاب دائمين ("quwaad" بالعربية) فالواحة. خلال فترة حكمو تقاتل و تصادم بزّاف مع زاوية الدلاء، السلطنة د تافيلالت وولّاو الدلائيين اعداء لبعضياتهم فالمنطقة. ف عام 1646، من بعد الهزيمة ديالو ف معركة قدام القايد الدلائي محمد الحاج بن محمد بن ابوبكر، كان على سيدي محمد يتحمّل نهب سجيلماسة من طرف الجنود الدلائيين. هاد اللحظة كانت اخسر لحظة ف حكمو. توقّف السّلام ولكن العلويين فقدوا اراضي بزّاف للدلائيين: المناطق اللي تحت جبل العياشي تعطاو للدلائيين بينما المناطق العليا بقاو عند العلويين ديال السلطان سيدي محمد. ف معاهدة السلام، الدلائيين حلفو باش عمرهم ما يستعملو السلاح ضد رعاياهم الجدد و رجعو لديورهم. خاص بالذكر باللي اخو السلطان من الاب رشيد بن الشريف ملي كبر عاتب السلطان حيث خلا المدينة المقدسة ديال جدودهم تتدمّر على يد شي جنود امازيغ. هادشي ولى نقطة البداية ديال العداوة الطويلة بياتنهم. الدلائيين رحلوا من بعد ما دارو توقيع ديال الاتفاقية ديال الصلح. ولكن سيدي محمد خان هاد العهود حيت هاجم على الشيخ مغفير (سيد منطقة ولاد عيسى اللي تنازلو عليها للدّلاّئيين من بعد الاتفاقية ديال الصلح ديال ۱646) وخرق عهود اخرى اللي كان حلف يحترمها. حيث بالنسبة لسيدي محمد، ما كان كيسوا والو للدّلاّئيين حيت هما لوثّو سجيلماسة التوارگة ديال الشرفاء. من بعد جابو ليه الدّلاّئيين رسالتهم اللي كيهددوه ويقولوا انهم غادي يمشيو يهاجموه. ردا على هاد الرسالة ديال التهديد من الدّلاّئيين، سيدي محمد عبّر على باللي هما اللي اشعلو العافية ديال الحرب بافعالهم. وقال باللي هاد الرسالة هي اخر خطوة ليه باش يدير الصُلح ولا غادي تبرزط الامور للحرب. ورجعو الدّلاّئيين لدارهم، ولكن فـ ۱649 سيدي محمد بقا كيسخر من الاتفاقية ديال الصلح علانية. هاد الشي خلاه يستدعى من طرف الفاسيين اللي بايعوه، وقضى شوية ديال الوقت فـ فاس (جزء من الدولة الدلاّئية). من بعدما سمع محمد الحاج الدّلاّئي باللي الفاسيين بايعوه سلطان، مشا غادي عليه ووقعات معركة حدا فاس بين الجنود ديال سيدي محمد والدّلاّئيين فـ دهر الرمكة نهار تسعود غشت، ۱649. انهزم سيدي محمد وفاسيين اللي كانو حلفاءه، ورجع ل سجيلماسة. من بعد الهزيمة ديالهم، اعترف الفاسيين بمحمد الحاج كزعيم ديالهم (وهو اللي غادي يولّي سلطان فقط فـ ۱659) ورسّل ولدو احمد ولد الحاج كوالي ل فاس باش يرجّعين النظام. هو مات قبل الوالد ديالو، الزعيم، ولدك ولدو محمد ولد احمد هو اللي خذا البلاصا ديالو كوالي. لحكم والوفاة. مات الوالد ديال سيدي محمد، مولاي الشريف ف يونيو 1659 ف مدينة سجلماسة، و من بعد الوفاة ديالو تم الاعلان عليه مرة اخرى كسلطان. فديك اللحظة زادت العداوة بينو وبين خوه الصغير من النسب، مولاي رشيد لدرجة ان مولاي رشيد هرب من سجيلماسة حيت خاف على حياتو. مولاي رشيد لقى الملجا عند العرب ديال سهل انكاد. ف البداية ديال الستينات ديال القرن 16، كان المناخ السياسي ديال المغرب كيكون من ثلاثة الاقطاب ديال السلطة اللي كانو باغين يتحكمو فبعضياتهم: الدلاييون، الخدير غيلان ديال "الغرب" (ولا الريف الغربي) والعلويين ديال سيدي محمد. مات السلطان الدلائي محمد الحاج الدلائي ففس فستن و ستين ومية و الف. الدرعيدي اللي كان كيقود فرقة ديال الجنود الدلاييين، تعدا مع قبيلتو ونصّب راسو سلطان على فس. فستن وثلاثة وستين ومية والف، ولّد السلطان الدلائي المتوفي حاول يرجّع المدينة ولكن ماقدرش، وكان هاد الشي بداية السقوط ديال الدلاييين. فالنصف الثاني ديال سة ثلاثة وستين ومية والف، سيدي محمد دار مخيم فازرو وفقيه فقهاء و شرفاء فس بايعوه. ولكن سكان فس دارو تحالف مع الدرعيدي باش يرفضو السلطة ديال سيدي محمد. الدرعيدي بغا يلغي البيعة ديال سيدي محمد من عند النخبة الفاسية ونجح فهاد الشي. سيدي محمد رجع لسجيلماسة وكمل الحاكم ديالو على ترابو. في عام 1659، مولاي رشيد اللي كان هرب من سيدي محمد، مشى تلقى الانصار ديالو من العرب اللي ف سهل انجاد واعلن راسو سلطان ف عام 1664. الانصار ديالو كانو خصوصا من المعقل وبني يزناسن. ملي عرف سيدي محمد بمكان اخوه والانجاز المتمرد ديالو ف المناطق الشمالية، علن الحرب ضد اخوه ومشى لسهل انجاد باش يلقاه ف الميدان. المعركة بادت في 2 اغسطس 1664، ولكن منين بدات، حتى تلقى سيدي محمد رصاصة ف الرقبة ديالو، توفى مباشرة بسبب هاد الاصابة. الجنود ديالو تقلبو ثم تقتلو او تاسرو، ومولاي رشيد ربح المعركة. ملي لقى مولاي رشيد الجثة ديال اخوه، حطها ف ظهر حيوان ونقلها لعند بني يزناسن باش يدفنها. كان حزين بزااف على وفاة اخوه، غسلو بيديه (طقوس الغسل) وبكى عليه. من بعد المعركة، الجنود ديال سيدي محمد مشاو يلتحقو بجيش مولاي رشيد وهو اللي ولى السلطان بلامنازع. المحاولة ديال الابن الاكبر لسيدي محمد باش يعوض والده ف سجيلماسة ما نجحتش بعدما فشل ف الصمود قدام حصار مولاي رشيد اللي دام 9 شهور على المدينة. ثم، تم رسمياً اعلان مولاي رشيد سلطان على تافيلالت ف عام 1665. لارث. الحكم ديال سيدي محمد كسلطان ديال تافيلالت عطى للعلويين القوة السياسية والعسكرية باش يقدروا يسيطروا على لمغريب. هو براسو كان قريب يحقق هاد الانجاز ولكن النصيب ديال باش يولي سلاطين ديال لمغريب مشا لاخوانو من جهة الاب مولاي رشيد ومولاي اسماعيل. ولد سيدي محمد، سيدي محمد الصغير، بعدما ما قدرش ياخد بلاصة بَّاه، استقر في بو سمغون وولا حاكم ديالها. وتقال بلي بقى كيحكم هاد المدينة على الاقل حتى ل 1713.